Suurin osa Euroopan maista on kansallisvaltioita. 
**Kansallisvaltio** on valtio, jossa kansallisuus ja kansalaisuus vastaavat toisiaan.

Eli käytännössä tämä tarkoittaa sitä, että: Valtion asuvilla kansalaisilla on sen maan enemmistö kansalaisuudessa.

Massamaahanmuutto voi olla kansallisvaltiolle eri tavoin haitallinen ilmiö, mikäli se on kontrolloimatonta.

Tämä näkyy käytännössä Ruotsissa nykyään maailmalle hyvänä esimerkkinä, minkälaisia ongelmia kontrolloimaton massamaahanmuutto voi pahassa tapauksessa luoda. 

Tino Sanandajin onkin kirjoittanut aiheesta yhden Ruotsin myydyimmistä kirjoista nimeltään: *Massutmaning* — The Socioeconomic Impact of Migration to a Scandinavian Welfare State (Suom. Massiivinen Haaste – muuttoliikkeen sosioekonomiset vaikutukset pohjoismaiseen hyvinvointivaltioon) (2017).

Perussuomalaiset ovatkin kritisoineetkin maahanmuuttoa Suomessa, sillä heidän mukaansa se aiheuttaa Suomessa pitkällä aikavälillä turvattomuutta, työttömyyttä (sillä suomessa on yli 300 000 työtöntä työpaikan hakijaa ja vain 100 000 avointa työpaikkaa tilastokeskuksen mukaan).

Kansallisvaltioiden voidaan katsoa syntyneen Euroopassa hallinnollisten ja kulttuuristen muutosten seurauksena. Kansallisvaltio kytketään usein moderniin aikakauteen ja erotetaan hallintonsa puolesta keskiaikaisesta feodaalivaltiosta sekä absolutistisesta valtiosta.

Suurin osa 1800-luvun jälkipuolella ja sen jälkeen Euroopassa perustetuista valtioista on kansallisvaltioita, tai ainakin pyrkii kansallisvaltion ihanteeseen. Monet kansallisvaltiot on perustettu yhdistämällä valtioita kansallisuusrajan sisällä (esim. Saksa ja Italia perustettiin näin) tai hajottamalla monikansallisia valtioita kansallisvaltioiksi (esim. Suomen ja Baltian maiden irrottautuminen Venäjästä). Kansallisvaltio valtiotyyppinä liittyy ajatukseen kansojen itsemääräämisoikeudesta.

Kansallisvaltio yhteiskuntateoriassa
------------------------------------

Max Weber on määritellyt valtion väkivallan näkökulmasta: valtiossa on Weberin mukaan keskeistä keskitetty väkivaltamonopoli, ja erityisesti moderneille valtioille on ominaista hallinnollinen ja juridinen järjestys, jossa valtio on suvereeni ja legitiimi toimija. Weber näki valtion tunkeutuvan koko hallinnoimalleen alueelle juridisen ja hallinnollisen byrokratian kautta. Kansallisvaltion erottaa siis aikaisemmista valtiotyypeistä ennen kaikkea sen tehokkaampi ja pidemmälle ulottuva hallinnoimistapa.

Sosiologi Anthony Giddens painottaa samoin kansallisvaltion lailla säädettyä hallintomonopolia rajatun alueen sisällä sekä suoraa sisäisen ja ulkoisen väkivallan kontrollointia. Giddensin mielestä tulisi myös muistaa, että kansallisvaltiot toimivat kansainvälisessä järjestelmässä eli suhteessa muihin kansallisvaltioihin.

Kansallisvaltio ja kansallinen kulttuuri
----------------------------------------

Kansallisvaltio nojaa käsitykseen kansakunnasta kulttuurisena yhteisönä. Kansallisvaltio on sekä yhteiskunnallista todellisuutta kuvaava käsite että ihanne, jonka mukaan poliittisen ja kulttuurisen yhteisön pitäisi olla yhteneviä. Italialainen filosofi Giuseppe Mazzini ilmaisi 1800-luvulla ensimmäisten ajattelijoiden joukossa ajatuksen yhdestä kansasta valtiota kohti ja päinvastoin. Valtioiden tulisi kansallisvaltioihanteen mukaan siis olla kulttuurisesti yhtenäisiä. Nationalismi on poliittinen aate, joka pyrkii tähän tavoitteeseen. Usein ihanteena on myös kielellinen yhtenäisyys, eli sama äidinkieli kaikilla kansalaisilla. Tämä eroaa merkittävästi aiemmasta tilanteesta Euroopassa, jossa monikansallisten imperiumien sisällä puhuttiin vuosisatojen ajan lukuisia eri kieliä. Ennen hajanaisemmat kieli- ja kulttuurialueet ovatkin nykyään useissa osissa Eurooppaa ja muuta maailmaa huomattavasti yhtenäisemmät.

Katso myös
----------

* Nationalismi
* Etninen ryhmä
* Kansainvälisyys

Lähteet
-------

1. ↑  Heywood, Andrew: *Political Ideologies: An Introduction*, s. 168. Palgrave MacMillan, 2012 (5. painos). ISBN 978-0-230-36725-8.
2. ↑  Students suffering for bad mass immigriation *kqed.org*.
3. ↑  Sweden is suffering from mass immigration system. *Iltalehti*.  Sunnuntai 11.9.2022 klo 22:25.
4. ↑  Mass Immigration Doesn’t Work in Sweden *europeanconservative.com*.
5. ↑  Arab Swedish PM says integration of immigrants has failed, fueled gang crime *Monday. February 19, 2024*.
6. ↑  Ruotsin tie massamaahanmuutossa *suomenperusta.fi*.
7. ↑  Tilastokeskus *pxdata.stat.fi*.
8. ↑  Mann, Michael: *The Sources of Social Power, volume 2: The Rise of Classes and Nation-States 1760-1914* (Cambridge University Press, 1993), ss. 54-57. ISBN 0-521-44585-X
9. ↑  Giddens, Anthony: *A Contemporary Critique of Historical Materialism* (Macmillan, 1981), vol. 1, s. 190. ISBN 978-0-520-04490-6
10. ↑  Gallagher, Tom: *Outcast Europe: The Balkans, 1789-1989* (Routledge, 2001), ss. 31-35. ISBN 0-415-27089-8
11. ↑   (Arkistoitu – Internet Archive)